### Beslutningstema

I denne sag skal det besluttes, om forslag til tillæg 10 til Spildevandsplan 2018-27 skal sendes i 8 ugers offentlig høring. Tillæg omfatter ejendomme, der ikke er kloakerede i oplande til følgende vandløb: Ofelia Christiansen, Lona Larsen, Overby-Lovrupgrøften, [adresse], N24 (syd for [adresse]) samt kanal 60, 61 og 70 (ved [adresse]).

### Historik

Ejendomme uden for kloakerede områder står selv for håndtering af deres spildevand. Vandområdeplanerne udpeger områder, hvor der skal ske forbedret rensning af spildevandet. Det sker med baggrund i vandmiljøets tilstand og en vurdering af årsagerne til forringet tilstand i områderne.

Der har været tre planperioder af vandområdeplaner i [adresse]. Første planperiode af vandområdeplaner var gældende for 2009-2015. Anden planperiode af vandområdeplaner var gældende fra 2015-2021. De nuværende vandområdeplaner, også betegnet tredje planperiode vandområdeplaner, er gældende for 2021-2027. De er baseret på en opdatering og videreførelse af vandområdeplanerne fra første og anden planperiode.

Første og anden planperiode har resulteret i gennemførelsen af en række konkrete spildevandsindsatser. Indsatserne er sket, i de vandområder, der ikke opfyldte miljømålene. Samtidig var miljøtilstanden i en del vandområder ukendt. De nye vandløbsbedømmelser har vist, at vandområder, der tidligere havde ukendt tilstand, nu er bedømt til at have ringe eller moderat tilstand. Disse vandløb opfylder dermed ikke miljømålet om god tilstand. Derfor skal der nu ske en indsats for forbedret spildevandsrensning i oplande til disse vandområder.

I Tønder Kommune betyder det, at der er udpeget seks vandløbsoplande i det åbne land, hvor der skal gennemføres en forbedret rensning.

### Sagsfremstilling

Dette forslag til tillæg nr. 10 for Spildevandsplan 2018-2027 fastlægger den indsats, der skal ske i de seks vandløbsoplande. Hvert vandløbsopland er blevet vurderet, om ejendommene med fordel kunne kloakeres. Vurderingen af, om en ejendom skal kloakeres, baseres hovedsageligt på de økonomiske omkostninger. Altså de omkostninger Tønder Forsyning A/S vil få ved at kloakere hver enkelt ejendom. I det åbne land er der større afstande mellem ejendommene. Dermed bliver der større omkostninger for Tønder Forsyning A/S ved kloakering af disse ejendomme.

Beregnet vil kloakeringen koste 120.000 kr. pr. ejendom i de områder som dette tillæg omfatter. I følge lovgivningen skal kommunen give en berørt grundejer mulighed for at tilslutte sig Tønder Forsyning A/S kontraktligt. Det vil sige, at Tønder Forsyning A/S skal etablere og drive et anlæg for den enkelte grundejer. Hvert enkelt anlæg koster ca. 80.000-110.000 kr. pr. ejendom for Tønder Forsyning A/S. Sammenlignes de to priser ses det, at det vil være mest økonomisk fordelagtigt, hvis der etableres individuel rensning. Det er således i alle tilfælde vurderet, at de cirka 40-45 grundejere omfattet af dette tillæg skal lave individuelle løsninger på egen grund. Disse løsninger kan enten etableres privat eller af Tønder Forsyning A/S.

Forvaltningen planlægger at foretage en kortlægning af hver enkelt ejendoms afløbsforhold. Ved kortlægning vil det fastslås, om der rent faktisk sker udløb til det vandløb, der ikke kan opfylde målsætningen. Sker der udledning, vil der blive varslet et påbud om bedret rensning af spildevandet. Samtidig bliver de berørte borgere oplyst om muligheden for et kontraktligt medlemskab af forsyningsselskabet. Derudover gives der mulighed for støtte til borgere, der har en hustandsindtægt under en vis størrelse.

Dette forslag til tillæg 10 for Spildevandsplan 2018-2027, vil danne plangrundlaget for påbud om forbedret spildevandsrensning for ejendomme i det åbne land, herunder plangrundlag for ekspropriation til servitutpålæg.

Der er desuden gennemført en screening af planen efter reglerne i Miljøvurderingsloven (en SMV-screening). Screeningen viser, at der ikke vil være behov for en fuld miljøvurdering.

### Økonomi

Vedtagelse af tillægget vi betyde, at der vil komme udgifter til kortlægning af afløbsforhold ved de enkelte ejendomme og afholdelse af borgermøder, derudover har det ingen økonomisk betydning for Tønder Kommune.

### Lovgrundlag

Miljøbeskyttelsesloven

Indsatsbekendtgørelsen

Spildevandsbekendtgørelsen

Betalingsloven

Miljøvurderingsloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | forslag til tillæg 10 til spildevandsplan 2018-2027 sendes i 8 ugers offentlig høring, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 13. august 2024, pkt. 7:

Indstillingen anbefales.

Beslutning fra Økonomiudvalget, 20. august 2024, pkt. 27:

Indstillingen anbefales.

Einer Nørgaard (F) deltog ikke i behandlingen af punktet.

### Beslutning

Indstillingen godkendt.